Nicolas Leyder

Den Nicolas Leyder, gebuer de 17. Dezember 1922 op der Giewelsmillen, a gestuerwen den 3. November 2006"Nicolas Leyder †." De Buurschter Nr.1, 2007, S.3 (nogekuckt: 21.10.2024)., war e lëtzebuergesche Lokalpolitiker.

Am Krich war hien Zwangsrekrutéierten. Dono war hien Hotelier am Familljebetrib op der Giewelsmillen.  Vum 1. Januar 1957 bis 1993 war hie Member  vum Buerschenter Gemengerot a vun 1964 un do Buergermeeschter.

Hie war iwwer 40 Joer Member a laang Jore President vum lokale Syndicat d'initiative et de toursime, huet sech fir d'Erhale vum Buerschter Schlass agesat a war och President vun den Amis du chäteau. Op seng Initiativ gouf d'Buergruin 1972 dem Lëtzebuerger Staat verkaaft, deen se dono restauréiert huet.

Fir un hien z'erënneren, huet de Buerschter Gemengerot den 11. Juni 2021 decidéiert, eng Strooss zu Buerschent, d'Nicolas-Leyder-Strooss, no him ze nennen.L-9140."Séance du conseil communal du 11 juin 2021" op bourscheid.lu (nogekuckt: 21.10.2024).

Kategorie:Gebuer 1922
Kategorie:Gestuerwen 2006
Kategorie:Persounen, no deenen eng Struktur zu Lëtzebuerg genannt ass
Kategorie:Buergermeeschtere vu Buerschent
Kategorie:Lëtzebuergesch Buergermeeschteren
Kategorie:Zwangsrekrutéiert